ΔΗΜΟΣ ΑΓΙΑΣ ΒΑΡΒΑΡΑΣ



*Γραφείο Τύπου*

**ΔΕΛΤΙΟ ΤΥΠΟΥ  *14 /11 /2024***

***ΜΗΝΥΜΑ ΔΗΜΑΡΧΟΥ ΓΙΑ ΤΗΝ ΕΠΕΤΕΙΟ ΤΟΥ ΠΟΛΥΤΕΧΝΕΙΟΥ***

**EΔΩ ΠΟΛΥΤΕΧΝΕΙΟ**

Είναι η φωνή των Ελληνόπουλων που αψήφισαν τον κίνδυνο και σήκωσαν ανάστημα απέναντι στη Χούντα.

Δεν υπάρχουν πολλές εκδοχές!

Οι φοιτητές αυτοοργανώθηκαν και ύψωσαν τη σημαία της ελευθερίας και της αξιοπρέπειας. Η πράξη και η θυσία τους αποτέλεσε την απαρχή του τέλους της στρατοκρατίας.

Με υπερηφάνεια και πόνο φέρνουμε στη μνήμη μας την εποποιία του Πολυτεχνείου. Με υπερηφάνεια για τα ηρωικά νιάτα και με πόνο γιατί υπάρχουν ακόμα αιτήματα αδικαίωτα.

Κανένας όμως αγώνας δεν πάει χαμένος και καινούργιοι αγώνες αν χρειαστεί θα ξεκινούν όσο υπάρχουν νέοι που θα φλογίζονται από τα ιδανικά της ειρήνης, της ελευθερίας, της Δημοκρατίας και της αξιοπρέπειας.